CELEX: 62018TN0655
Language: lv
Date: 2018-10-30 00:00:00
Title: Lieta T-655/18: Prasība, kas celta 2018. gada 30. oktobrī – Aupicon u.c./EĀDD

21.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 25/45
            
         
      Prasība, kas celta 2018. gada 30. oktobrī – Aupicon u.c./EĀDD
      (Lieta T-655/18)
      (2019/C 25/58)
      Tiesvedības valoda – franču
      
         Lietas dalībnieki
      
      
         Prasītāji: Delphine Aupicon (Gaborone, Bostvāna) un 10 citi prasītāji (pārstāvis: N. de Montigny, advokāts)
      
         Atbildētājs: Eiropas Ārējās darbības dienests
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Eiropas Ārējās darbības dienesta Budžeta un administratīvā ģenerāldirektora 2017. gada 19. decembra lēmumu ADMIN(2017)26 par to valstu noteikšanu, kurās dzīves apstākļi tiek uzskatīti par līdzvērtīgiem dzīves apstākļiem Eiropas Savienībā, kas nedod tiesības saņemt Civildienesta noteikumu X pielikuma 10. pantā noteikto piemaksu par dzīves apstākļiem – 2018. gada procedūra;
               
            
                  —
               
               
                  ja nepieciešams, atcelt prasītāju 2018. gada janvāra algas lapu;
               
            
                  —
               
               
                  piespriest atbildētājam atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza divus pamatus.
      
                  1.
               
               
                  Pirmais pamats ir par Eiropas Savienības Civildienesta noteikumu X pielikuma 1. panta trešās daļas pārkāpumu, pamatojot ar to, ka EĀDD nav pieņēmis vispārīgos īstenošanas noteikumus atbilstoši Civildienesta 110. pantam.
               
            
                  2.
               
               
                  Otrais pamats ir par, pirmkārt, EĀDD pieļautajām acīmredzamām kļūdām vērtējumā, analizējot kritērijus, kuri jāņem vērā, novērtējot piemaksu par dzīves apstākļiem, un, otrkārt, par atbilstoša pamatojuma neesamību